cyanic-selkie/wikianc huggingface dataset:
Rovterne
Skildring
Det er verdas største terne med ei lengd på 48-60 cm, eit vengespenn på 127-145 cm og ei vekt på 530-782 gram. Vaksne fuglar har svarte bein, og eit langt tjukt raudoransje nebb med ein liten svart spiss. Dei har kvitt hovud med svart hette og kvit nakke, underside og stjert. Oversida av vengene og ryggen er bleikgrå, undervengene er bleike med mørke primærfjører. I flukt, er halen mindre gaffeldelte enn hos andre terner og vengespissane er svarte på undersida. I motsetnad til mange andre terner held dei på den svarte hetta i vinterdrakta, men med nokre kvite striper i panna. Lætet er eit høgt, hegreliknande «krre-ahk».
Distribusjon og habitat
Hekkehabitata er store innsjøar og kystar i Nord-Amerika inkludert Dei store sjøane, i Europa hovudsakleg rundt Austersjøen og Svartehavet, dessutan i Asia, Afrika, i Australia og på New Zealand. Nordamerikanske fuglar trekkjer til sørlege kystar, Karibia og i noko grad til nordlegaste Sør-Amerika. Europeiske og asiatiske fuglar overvintrar i tropiske område i «den gamle verda». Afrikanske og australske fuglar er standfuglar eller trekkjer berre korte avstandar.
Rovterna er ein av artane som vert omfatta av avtalen Agreement on the Conservation of African-Eurasian Migratory Waterbirds, (AEWA).
Åtferd
Dei lever i hovudsak på fisk som dei stupdukkar etter; svevar høgt over vatnet og deretter stuper. Dei kan òg tidvis ete store insekt, ungar og egg av andre fuglar og gnagarar. Dei kan flyge opp til 60 kilometer frå kolonien for å hente fisk. Dei fiskar like gjerne på innsjøar som på havet.
Hekketida er om våren og sommaren, med kull på eit til tre lyse blågrøne egg, med tunge brun flekker. Dei hekkar anten saman i koloniar, eller einskildvise i blanda koloniar av andre terne og måseartar. Reiret ligg på bakken blant grus og sand, eller nokre gonger i vegetasjon, hekketida er 26-28 dagar. Ungane har varierande i fjørdraktmønster og farger, frå bleik kremfarga til mørkare gråbrun. Ungane er flygedyktige etter 35-45 dagar.
Kirchhoff-lovane
Kirchhoff-lovane er to lovar for konservering av elektrisk ladning og elektrisk energi i elektriske krinsarar. Dei blir brukt for å finne tilhøve mellom straum og spenning i slike krinsar, og er difor sentrale i elektroteknikken. Reglane vart først skildra i 1847 av Gustav Kirchhoff. Begge kan utleiast direkte frå Maxwell-likningane, men Kirchhoff lanserte reglane sine før Maxwell og bygde i staden på Georg Ohm sitt arbeid.
Dei to reglane blir av og til kalla Kirchoffs første og andre lov (eller -regel). Straumloven blir då ofte rekna som den første, medan spenningsloven blir rekna som den andre, men einskilde kjelder byter om på dei to. For å unngå forvirring er det betre å referere til dei som Kirchhoffs straumlov (eller -regel) og Kirchhoffs spenningslov (eller -regel).
Kirchhoffs straumlov
Prinsippet om konservering av elektrisk ladning seier at Den algebraiske summen inneber her at ein må ta omsyn til straumretninga. Ein straum som flyt ut frå ein node vert gjeve negativt forteikn. Matematisk kan dette uttrykkast som for ei forgreining med n greiner, der I_k er straumen i grein k.
Kirchhoffs spenningslov
Prinsippet om konservering av elektrisk energi seier at: Dette kan uttrykkast matematisk som I ei lukka straumsløyfe må til dømes positive potensialskilnader over batteri vegast opp av negative potensialskilnader over motstandar eller andre komponentar. Utan noko motstand i sløyfa vil potensialskilnaden over batteria vere null (kortslutta).
Badi Batchelor
Badi Batchelor (fødd Karen-Sofie Kristiansen i 1941) er ein norsk moteteiknar og tekstilkunstnar frå Stokmarknes i Nordland. Ho vart kjend på 70- og 80-talet for å kombinere tradisjonelle husflidteknikkar med det aktuelle moteuttrykket i tida. Batchelor har skapt og bidratt til fleire verk som er på utstilling i blant anna Tekstilindustrimuseet og Nasjonalmuseet. Ho held til og er næringsdrivande i Son i Vestby kommune i Akershus.
Bakgrunn
Batchelor har utdanning frå Statens håndverks- og kunstindustriskole. Som moteteiknar har Batchelor særleg markert gjennom samarbeidet sitt med tekstildesignaren Kristi Skintveit frå og med 1967. Batchelor og Skintveit var i denne perioden tilslutta vevestova til Brukskunstorganisasjonen PLUS i Gamlebyen i Fredrikstad. På bakgrunn av blant anna ein kolleksjon av modellar som Skintveit utvikla i samarbeid med Batchelor, vann ho Lunningprisen i 1967. I denne perioden bidrog tekstilkunstnarane hjå PLUS til at Fredrikstad stod sentralt i norsk moteverd. I 1968 opna Batchelor verkstad og butikk i lokala til PLUS saman med Kirsti Skintveit. Etter ei rettsleg konflikt om leigekontrakt og andre interne stridar i organisasjonen forlet dei PLUS i 1969 og etablerte seg i nye lokale i Spinnerigården i Son. Her etablerte fleire brukskunstnarar frå PLUS og andre stader seg, og bruke bygget som arbeidslokale og bustad.
Frå 1969 fram til 1990-talet dreiv Batchelor strikkeverkstad i Spinnerigården ilag med ektemannen Michael. Her vart det produsert strikka kjolar, jakker og andre tekstilvarer. Denne produksjonen vart landskjend for sitt særpreg, og var til sals hjå forhandlarar i heile Noreg og i utlandet. Batchelor-paret fekk i 1978 Fortidsminneforeningen sin pris for restaureringsarbeidet sitt i Spinnerigården. Etter at ekteparet selde Spinnerigården, tok dei over Woldegården i Son. Batchelor dreiv butikk i Drøbak fram til 2004, og har sidan flytta verksemda si tilbake til Son.
Holt
Holt er ei bygd i Tvedestrand kommune i Aust-Agder. Fram til og med 1959 var Holt ein eigen heradskommune. Holt kyrkje ligg sentralt i Holt, sameleis Holt skole og ei avdeling av Tvedestrand videregående skole, skulen som frå 1907 var Holt Landbruksskule.
Landbruk og skogbruk var lenge viktigaste næringsvegane i Holt, ein posisjon industri i 1950 hadde overteke. Frå 1738 til 1959 var Næs Jernverk ein stor sysselsetjar. Det nedlagde jarnverket er sidan omgjort til museum, eigedomen elles er omgjord til golfbane.
1. januar 1960 vart Holt, Dypvåg og Tvedestrand slått saman til den nye kommunen Tvedestrand.
Salla
Salla (fram til 1936 heitte kommunen Kuolajärvi) er ein kommune i landskapet Lappland i det nordausttlege Finland. Kommunen har ei befolkning på i underkant av 5 000 og dekker ei flate på 5 878 km², der 134,85 km² er innsjøar. Kommunen har ein befolkningstettleik på 0,8 person per km².
Gebidumsee
Gebidumsee eller Gibidumsee er ein innsjø nær Gebidum-passet i kommunen Visperterminen i Valais i Sveits.
Salla
Historie
Salla er gammalt samisk, nærare bestemt kemisamisk område. Det gamle namnet på kommunen er samisk, kuola i Kuolajärvi er samisk for 'fisk' (jf. nordsamisk guolli, finsk kala). Dei første finske nybyggarar busette seg der i 1730-åra. Samane vart gradvis assimilert i løpet av den neste tohundreårsperioden.
I 1839 gjorde ein bondeson eit funn av ein skatt frå vikingtida. Depotfunnet låg i ei korg av bjørkenever gøymt under ein stein på fjellet Aatservainen, ein stad som no ligg i Russland. Funnet inneheldt minst 174 myntar, ulike andre gjenstandar, inkludert ornament, og ei vekt med tolv lodd. Myntane var stort sett frå 1000-talet og funnet er datert til tidlegast 1110. Myntane vitnar om import frå Karelen og Russland, men også frå Skandinavia. Av myntane var 166 tyske (46 % av desse frisiske), sju anglosaksiske, éin eller to sannsynlegvis anglonormanniske. Det er òg mogleg at funnet inneheldt danske myntar frå Magnus den gode og Svein Estridsson si tid. Ein norsk mynt kan òg ha vore ein del av Kuolajärvi-funnet, medan nokon av dei tyske myntane som har vore rekna til det kan ha vore funne andre stader. Funnet kom til universitetsmuseet i Helsingfors i 1841, men vart ikkje halde samla slik at identifiseringa av innhaldet har vore komplisert.
Gebidumsee
Han må ikkje forvekslast med Stausee Gibidum, eit reservoar.
Salla
Historie
Saman med Kuusamo har Salla eit av største granskogområda i Finland. Dette gjorde staden interessant for trevareindustrien, som på 1890-talet forvandla Salla frå eit samfunn basert på naturalhushald.
I februar 1922 var Salla åstad for «fläskrevolten», då finske raudegardistar tok seg over grensa frå Sovjet-Russland og mobiliserte rundt 600 misnøgde skogarbeidarar i eit mislykka forsøk på opprør. Under vinterkrigen invaderte sovjetiske styrkar Finland mellom anna ved Salla, men vart stoppa av den finske hæren i harde kampar. I fredsavtalen i 1940, og på nytt i 1944, måtte Finland avstå omkring halvparten av kommunearealet til Sovjetunionen. Desse områda blir òg kalla «Gamle Salla» (finsk Vanha Salla). Under framhaldskrigen vart den gamle byen i Salla liggande på sovjetisk side. Men finske og tyske styrkar klarte å ta områda attende. Då krigen slutta, vart dei tyske styrkane pressa ut av Lappland av dei finske styrkane.
Salla ligg ved toglinja Laurila-Kelloselkä-banen, ein godsbane frå Kemijärvi. I 2006 gjorde jernbaneselskapet VR framlegg om å nedlegga linja..॥॥06. Tidlegare heldt jernbanelinja frå Salla fram inn i Russland.
I kommunen finst ein grenseovergang mot Russland, som hadde cirka 160 000 grensepassasjar i 2011. Majoriteten av desse vart gjort av russarar, noko som kom turist- og handelsverksemda i Salla til gode. Rgrenseovergangen vart opna i 2002
Fjell i Kosovo
Dette er ei liste over fjell i Kosovo. Det meste av Kosovo er dekt av mellomstore og høge fjell, og dei aller fleste høyrer til Dei dinariske Alpane. Kosovosletta ligg om lag 550 meter over havet, og sletta Metohija ligg i snitt 450 meter over havet. Dei dinariske Alpane i aust og Šarfjella i sør inneheld dei høgaste toppane i Kosovo med fleire toppar på over 2000 meter. Det einaste fjellet i nord som er høgare enn 2000 meter er Kopaonik på 2017 moh.
Fjella skapar somme stader uvanlege landskap som Rugovakløfta og Kačanikkløfta. Fjella er dekte av fjellvatn og bresjøar.
Høgaste fjell i Kosovo
Lista inneheld fjelltoppar i Kosovo på over 2000 meter over havet.
Kjelder
''
Fylkesveg 656 i Vest-Agder
Fylkesveg 656 i Vest-Agder går mellom Rosfjord og Kollevoll i Lyngdal kommune. Vegen er 18,9 km lang.
Berim
Berim er eit fjell i Kosovo og ein del av Mokna. Fjellet har ei høgd på 1731 meter over havet og ligg på Bjeshkët e Thata. FJellet høyrer til kommunen Zubin Potok. Frå toppen kan ein sjå delar av Gazivodasjøen.
Steve Backley
Stephen James Backley, kjend som Steve Backley, er ein britisk, tidlegare friidrettsutøvar med spydkast som spesialgrein. Han vart europameister i øvinga fire gongar på rad, frå 1990 til 2002. Dessutan vann han to sølvmedaljar og ein bronsemedalje i sommarolympiadane 1992-2000, og to sølvmedaljar i verdsmeisterskap; 1995 og 1997. Han var fast på det britiske landslaget i over 15 år, og er den einaste britiske friidrettsutøvaren som har vunne medaljar i tre ulike OL.
Sin personlege rekord på 91,46 m oppnådde han i 1992 i North Shore i New Zealand, britisk rekord også i 2012.
Aktiv
Backley slo gjennom i 1990-sesongen, då han fyrst sette verdsrekord med 89,58 meter under eit stemne i Stockholm. Seinare i sesongen vann han den fyrste av fire strake EM-titlar, han var såleis regjerande europameister i spydkast i 16 år. I januar 1992 var han på New Zealand og kasta der spydet 91,46 m, ein verdsrekord som vart ståande til Jan Železný tok over rekorden i 1993.
Perioden 1993-98 var Backley heile tida mellom dei største medaljefavorittane i dei store meisterskapane, og vart aldri dårlegare enn nummer fire. Under sommar-OL 1992 i Barcelona fekk Backley bronsemedaljen i spydkast-tevlinga. To år seinare forsvara han EM-tittelen, noko han også gjorde i 1998. Ved det siste høvet vart det sågar britisk dobbeltsiger, då Mick Hill kom på andreplassen. I dei tre mellomliggande sesongane vart Backley vist til sølvplassen i to verdsmeisterskap i friidrett, samt sommar-OL 1996. Jan Železný var hans overmann både i 1995 og 1996, slik han hadde vore også i 1992.
Cal av Mark Knopfler
Cal er eit filmmusikkalbum av den britiske musikaren Mark Knopfler, gjeve ut 24. august 1984 av Vertigo Records. Albumet inneheld musikk skriven for filmen Cal i 1984, produsert av David Puttnam og regissert av Pat O'Connor. Puttnam produserte òg filmen Local Hero (1983).
Mottaking
I meldinga si for AllMusic gav Steven McDonald albumet fire av fem stjerner og kalla det ei «roleg, tankevekkjande samling som unngår falsk dramatikk til fordel for støtte for historia».
I meldinga si i The New York Times kalla Janet Maslin albumet «usedvanleg vedunderleg og stemningsskapande».
Veslemøy Haslund
Veslemøy Margaret Haslund var ein norsk skodespelar, instruktør og dramatikar.
Veslemøy Haslund scenedebuterte i 1959 i Five Finger Exercise på Trøndelag Teater og på film tidleg på 1960-talet. Seinare spelte ho i ei rekkje teaterstykke og filmar, også på TV. Veslemøy Haslund var viktig i den oppsøkande verksemda til Nationaltheatret på 1970-talet og arbeidde dessutan som iscenesetjar, regissør og skodespelforfattar.
Brent Tor
Brent Tor er ein nut på vestsida av Dartmoor, om lag 8 km nord for Tavistock, med ei høgd på 330 meter over havet. Landsbyen Brentor ligg nedanfor nuten.
Brent Tor er eit unikt døme på ein tidleg basaltisk vulkan frå karbontida, som no er erodert ned. Han består av vulkansk breksje og putelava, sprøyta ut under eit tidlegare hav.
Det finst restar etter eit åsfort frå jernalderen kring nuten.
Brighstone Down
Brighstone Down er nokre graskledde bakkar av kalkstein på Isle of Wight. Åsen ligg nær landsbyen Brighstone, sørvest på øya. Åsen har ei høgd på 214 meter over havet på det hgøaste, nordaust for landsbyen Mottistone.
Ma'agan Michael
Ma'agan Michael (hebraisk skrift מַעֲגַן מִיכָאֵל, tyder Michael-ankerplassen) er ein kibbutz i Israel. Han er den største kibbutzen i landet med eit folketal på over 1 400 innbyggjarar (utanom innhenta arbeidskraft), og høyrer til Hof HaCarmel regionale kommune.
Geografi
Kibbutzen ligg 30 km sør for Haifa og 70 km nord for Tel Aviv nær Middelhavet vest for Karmelberget. I sør ligg kibbutzen Ma'ayan Zvi og i nord Taninimelva. Han ligg nord for den store arabiske landsbyen Jisr az-Zarqa.
Den opphavlege staden var ein vindfull, trelaus sandsteinsås (eolianitt). Noko av dette landområdet var ein del av den tørrlagte Kabarra-sumpen. Dei nærliggande Timsah-kjeldene, som er kjelda til Taninimelva, er ein av die få lokale kjeldene for brakkvatn for dei mange fiskedammane kring kibbutzen.Nahal Taninim naturreservat ligg sør for kibbutzen og her ligg ein gammal romersk dam og akvedukt, som er restaurert.
Historie
Gruppa hadde først base i ein mellombels Jewish Agency-leir i Pardes Hanna, der dei lærte seg det dei trengde for å skape ein sjølvstendig busetnad, mellom anna korleis dyrke sitruslundar og halde kyr, får og høns.
Etter kvart fekk gruppa med seg yngre emigrantar frå Tyskland og Austerrike. Gruppa vart verande i Pardess Hanna fram til slutten av andre verdskrigen, medan fleire medlemmar vart sende utanlands som sendebod. Andre vart med i Den jødiske brigaden, Palmach, arbeidde i andre kibbutzar, i Daudehavsverket i Sdom, eller i den nyoppretta våpenindustrien.
Det meste av jordbruksområdet til kibbutzen var tørrlagt land frå Kabarra-sumpen, som vart drenert i 1920-åra med støtte frå baron Rothschild og utført av jødiske pionerar og lokale beduinar. Eit lite myrområde er att, og vert nytta som beitemark for hestar og som naturreservat.
Fylkesveg 658 i Vest-Agder
Fylkesveg 658 i Vest-Agder går mellom Borhaug og Borshavn i Farsund kommune. Vegen er 206 meter lang.
Nahsholim
Kibbutzen vart grunnlagd i 1948 på landområdet til arabiske landsbyen al-Tantura. Ein glasflaskefabrikk vart grunnlagd der av baron Rothschild i 1891. I dag ligg det eit arkeologisk museum her med lekamar funne i utgravingar ved Tel Dor sidan 1980. Her finn ein òg mange lekamar som mennene til Napoleon etterlet seg her i 1799.
Kibbutzen dyrkar bananar, avokado og bomull, og held fisk i fiskedammar. Han driv òg ein plastikkfabrikk som produserer vatningsutstyr.
Geisspfadsee
Geisspfadsee er ein innsjø i Valais i Sveits. Han har eit overflateareal på 0,18 km². Innsjøen ligg i kommunen Binn, 2439 moh. Han renn ut i Züesee (2420 moh) og ligg like i nærleiken av Italia.
Grim Rock
Grim Rock er eit skvalpeskjer 5,5 km sør-søraust for Gedges Rocks og 19 km vest-nordvest for Cape Perez, som ligg i Grandidier Channel utanfor vestkysten av Graham Land i Antarktis. Han vart kartlagt i februar 1936 av British Graham Land Expedition under Rymill og fekk dette namnet på grunn av utsjånaden. Grim tyder 'barsk' eller 'skummel' på engelsk.
Bob Mayo
Robert J. Mayo var ein USA-amerikansk studiomusikar som spelte våde klaverinstrument og gitar. Han var kanskje mest kjend for arbeidet sitt med Peter Frampton.
Han har òg arbeidd med Joe Walsh, Joe Vitale, Foreigner, Dan Fogelberg, Hall & Oates og Robert Plant.
Mayo døydde av eit hjarteinfarkt på turné med Peter Frampton i Basel i Sveits.
Fylkesveg 661 i Vest-Agder
Fylkesveg 661 i Vest-Agder går mellom Vetteland og Maberg i Farsund kommune. Vegen er 3,2 km lang.
Eurovision Song Contest Malmö 2013
Eurovision Song Contest Malmö 2012 er det offisielle albumet med songane frå Eurovision Song Contest 2013 i Malmö i Sverige. Albumet inneheld alle dei 39 songane frå både semifinalane og finalen som var med i tevlinga.
Tifrah
Tifrah (hebraisk skrift תִּפְרַח, tyder [Ho] vil bløme) er ein religiøs moshav sør i Israel. Han ligg nordvest i Negev vest for Eshel HaNasi med eit areal på 5 000 mål og høyrer til Merhavim regionale kommune. I 2007 var folketalet 1 400.
Moshaven vart grunnlagd i 1950 av immigrantar frå Ungarn og Nord-Afrika. Namnet er henta frå Jesaja 35:1; "Ørken og tørt land skal gleda seg, øydemarka skal jubla og bløma, som lilja."
Lac de Géronde
Lac de Géronde er ein innsjø ved Sierre i Valais i Sveits.
Boston maraton
Boston maraton er eit maratonløp som blir halde årleg i Boston i Massachusetts i USA. Det blei skipa i 1897, inspirert av maratonløpet ved dei fyrste olympiske leikane i Aten, og er dermed blant dei eldste maratonarrangementa i verda. Løpet blir halde på  Patriots' Day, den tredje mandagen i april.
Løpet blei offisielt opna for kvinner i 1971, etter at kvinneaktivistar hadde delteke uoffisielt i løpet i nokre år. Den norske løparen Ingrid Kristiansen vann Boston maraton i 1986 og 1989.
Bombeåtak i 2013
15. april 2013, rundt tre timar etter at vinnarane hadde kryssa mållinja, blei det utløyst to bomber på Boylton Street, like ved mållinja. Løparar var framleis i ferd med å fullføre løpet då eksplosjonane fann stad. Tre personar blei drepne og fleire skadd.
Edward A. Gundersen
Edward August Gundersen var ein offiser og lærar frå Kristiansand. Tida 1913-18 representerte han partiet Venstre på Stortinget.
Gundersen var son til ein kjøpmann i Kristiansand. Sjølv vart han student i 1888 og offiser i 1891. Dei fyrste åtte åra var graden premierløytnant, frå 1899 var han kaptein. Ei tid var han regimentssjef for kompani 1 i Agdesiden. Åra 1891-93 deltok han i arbeidet med bygginga av Setesdalsbanen. Sidan var han lærar i matematikk ved underoffisersskulen i Kristiansand, frå 1907 også i rekning ved den kommunale handelsskulen.
Valbolken 1910-12 var han varamann til Stortinget for Baneheien krins. Dei to valperiodane 1913-15 og 1916-18 representerte han Kristiansand-krinsen Fæstningen på tinget, medlem av jarnbanekomiteen. Han deltok ikkje i 1914-sesjonen.
Broad Law
Broad Law er den nest høgaste åsen i det store åslandskapet i Sør-Skottland, Southern Uplands, og det høgaste i ein omkrins på nesten 50 km. Toppen av åsen er avrunda og graskledd, sjølv om dei omliggande dalane har særs bratte sider. Det står ei radio mast på topen.
Al-Rustaq
Rustaq (arabisk الرستاق) er ein by og wilayat i Al Batinah Sør guvernement nord i Oman.
Rustaq var ein gong hovudstaden i Oman, under tida til imam Nasir bin Murshid al Ya'arubi. Rustaq fort, som vart bygd 400 år før islam kom til Oman, står framleis. Det høgaste tårnet er 18,5 meter høgt og har ein diameter på seks meter.
Det ligg fleire varmekjelder i Rustaq, med vatn opp til 45 °C, som skal vere bra for revmatisme og hudsjukdommar på grunn av svovelinnhaldet i vatnet.
Josephine Tey
Elizabeth MacKintosh var ein skotsk forfattar som brukte pseudonymet Josephine Tey som krimforfattar og Gordon Daviot som dramatikar.
Romanen hennar The Daughter of Time er ei detektivforteljing som tek for seg rolla til Rikard III av England i døden til prinsane i tårnet, og er blitt utropt til den største krimromanen nokon sinne av Crime Writers' Association. Det fyrste skodespelet hennar, Richard of Bordeaux, hadde John Gielgud i hovudrolla i ei suksessrik oppsetjing i West End i London.
Bakgrunn
MacKintosh blei fødd i Inverness som den eldste av dei tre døtrene til frukthandlaren Colin MacKintosh og Josephine, fødd Horne. Ho var elev ved Inverness Royal Academy og så, i 1914, Anstey Physical Training College i Erdington utanfor Birmingham. Ho underviste i kroppsøving ved ulike skular i England og Skottland, og arbeidde i feriane ved ein pleieheim i Inverness som frivillig sjukepleiar (Voluntary Aid Detachment). Ho hadde eit ungdommeleg forhold til ein ung mann som døydde som soldat under slaget ved Somme i fyrste verdskrigen. I 1923 vende ho heim til Inverness permanent for å stella for den invalide mor si, og heldt fram med å bu der etter at mora døydde for å halda hus for faren.
Det var medan ho stelte for faren at Tey byrja karrieren som forfattar. Ho fekk gjeve ut sitt fyrste verk i The Westminster Gazette i 1925, under pseudonymet Gordon Daviot. Ho fortsette å gje ut dikt og forteljingar The Westminster Review, The Glasgow Herald og Literary Review.
Forfattarskap
Den fyrste romanen hennar, Kif: An Unvarnished History, blei godt motteken med gode meldingar, sal i USA og blei nemnd på The Observer si liste Books of the Week. Verket var inspirert av ei gruppe frå 4th Cameron Highlanders, ein skotsk reservebataljon stasjonert ved Inverness før den fyrste verdskrigen som hadde ei viktig rolle i bylivet, og var eit tidleg teikn på Tey si interesse for militære emne. Tre månader seinare blei den fyrste krimromanen hennar, The Man in the Queue, gjeven ut av Benn, Methuen. Denne vann Dutton Mystery Prize då han kom ut i USA. I romanen opptrer detektiven Inspector Alan Grant for fyrste gong. Det gjekk nokre år før ho skreiv ein ny krimroman.
Den verkelege ambisjonen til MacKintosh hadde vore å skriva eit skodespel som skulle setjast opp ved West End i London. Stykket hennar Richard of Bordeaux blei sett opp i 1932 ved Arts Theatre, under Daviot-pseudonymet. Det hadde så mykje suksess at det blei overført til New Theatre (no Noël Coward Theatre) i 1933, der det blei spelt i eitt år. Oppsetjinga skapte eit namn for den unge hovudrolleinnehavaren og regissøren, John Gielgud, som blei ein livslang venn av MacKintosh. Ho nemnde stykket i ei bok om Inspector Alan Grant: «he had in his youth seen Richard of Bordeaux; four times he had seen it.» MacKintosh sa ho var blitt inspirert av Gielgud si tolking av Hamlet og av militærtilstellinga Royal Tournament. Ho fekk endå to skodespel sett opp ved New Theatre, The Laughing Woman (1934) og Queen of Scots (1934, skrive i samarbeid med Gielgud).
Ho skreiv kring eit dusin einaktarstykke og eit dusin til fleiraktarstykke, mange med bibelske eller historiske emne, under namnet Gordon Daviot. Ingen av desse hadde same suksess som det fyrste. Berre fire av stykka blei sette opp i levetida hennar. Det er ikkje kjent kvifor ho valde namnet Gordon, men Daviot var namnet på ein scenisk stad nær Inverness der ho hadde hatt fleire fine ferieopphald med familien.
Hennar einaste sakprosabok, Claverhouse, blei skriven som eit forsvar for John Graham, 1. viscount Dundee, som ho meinte hadde fått eit urettvist ettermæle: «It is strange that a man whose life was so simple in pattern and so forthright in spirit should have become a peg for every legend, bloody or brave, that belonged to his time.»
Dei best kjende bøkene til MacKintosh blei skrivne under namnet Josephine Tey, som var namnet til tippoldemora hennar frå Suffolk. Ho skreiv alle krimbøkene sine, bortsett frå den fyrste, under dette namnet.
I fem av krimbøkene hennar er helten Inspector Alan Grant frå Scotland Yard. Han har også ei birolle i ei sjette bok, The Franchise Affair. Den best kjende av desse bøkene er The Daughter of Time, der Grant, som er lagt inn på sjukehuset, får hjelp av vennar til å finna bøker og dokument slik at han kan løysa spørsmålet om kong Rikard III av England drap nevøane sine, kjende som Princes in the Tower. Grant konkluderer med at kong Rikard var heilt uskuldig i dødsfalla.
The Franchise Affair har også ein historisk kontekst: sjølv om handlinga går føre seg på 1940-talet, byggjer ho på saka om Elizabeth Canning frå 1700-talet. The Daughter of Time var den siste boka av Tey som blei gjeven ut i levetida hennar. Det siste verket hennar, kriminalromanen The Singing Sands, blei funne blant papira hennar og gjeve ut posthumt.
Død
Tey var ein svært privat person, og unngjekk publisitet heile livet. Det siste året sitt, då ho visste ho var dødssjuk, unngjekk ho også alle vennane sine. Dei fleste av vennane hennar, mellom dei Gielgud, visste ikkje ein gong at ho var sjuk. Det nest siste verket hennar, The Privateer (1952), var ein romantisk roman som bygde på livet til kaperen Henry Morgan. Ho døydde av leverkreft i heimen til syster si Mary i London den 13. februar 1952. Nekrologen hennar i The Times var oppført under det verkelege namnet hennar: «Miss E. Mackintosh Author of 'Richard of Bordeaux'».
Inntektene frå eigedommen til Tey blei gjevne til National Trust.
Inspector Alan Grant
Alle som Gordon Daviot om ikkje anna er nemnt.
Andre romanar
Alle som Gordon Daviot
Skodespel
Alle som Gordon Daviot
Fjernsynskodespel
Alle som Gordon Daviot
Noveller
Alle som Gordon Daviot
Store Vraca
Store Vraca (albansk Vraca e Madhe; makedonsk Голема Враца, Golem Vraca) er eit fjell sør i Šarfjella i Kosovo og Nord-Makedonia. Det er 2629 meter over havet. Vraca er av dei lettare fjella i Šarfjella å nå toppen på. Elva Radika spring ut frå den kosovoiske sida av fjellet.
Ash Shuwayhah
Ash Shuwayhah er ein landsby i Al Buraimi guvernement nordaust i Oman. Han ligg nord for Abud.
Margaret Bingham
Margaret Bingham var ein britisk målar og forfattar. Ho var hertuginne av Lucan i Irland.
Liv
Margaret var dotter av James Smyth. Ho var fødd i Devon som den yngste av to systrer. I 1760 gifta ho seg med Charles Bingham som blei utnemnd til baron Lucan i 1776 og den første jarlen (earl) av Lucan i 1795. Bingham døydde i 1814 ved St James's Place i London. Ho hadde fem overlevande barn: Lavinia, som gifta seg med den 2. jarl Spencer i 1781, Eleanor Margaret som gifta seg med Thomas Lindsay, Louisa og Anne, som døydde ugifte, og Richard, som arva jarletittelen.
Virke
Bingham byrja måla minatyrbilete om lag 1771. Ho måla hovudsakleg portrett av familiemedlemmer og kopiar av andre sine verk. Mange av desse tilhøyrde vener, som hertugen av Portland og kunstamlaren Horace Walpole. I Paris fekk ho tilgang til Palais-Royal der ho kunne kopiera kunst som tilhøyrde hertugen av Orléans. Hertuginna måla også landskap, stilleben og brukte seksten år på å illustrera dei historiske skodespela til Shakespeare.
Lady Margaret Bingham var også forfattar. Om lag 1778 gav ho ut Verses on the Present State of Ireland. Ho brukte løyndenamnet «Lady L—»n for Dublin-utgjevinga og «A Lady» i London.
Guyer Rock
Guyer Rock er eit lågt skjer som ligg 30 km vest for Flyspot Rocks i Marguerite Bay, utanfor vestkysten av Graham Land i Antarktis. Han vart namngjeven i 1986 av UK Antarctic Place-Names Committee etter løytnant Simon T.G. Guyer i Royal Navy, vaktoffiser på den tida HMS «Endurance» gjekk på grunn på skjeret i 1985–86.
Neve Yam
Kibbutzen vart grunnlagd i 1939 av medlemmar av Gordonia ungdomsrørsle, og tener som base for Palyam. I nærleiken ligg ein geysir som sprutar sjøvatn når havet er uroleg.
Nikita Krjukov
Nikita Valerjevitsj Krjukov er ein russisk langrennsløpar som har spesialisert seg på dei korte øvingane. Han vart olympisk meister i sprint i 2010 og verdsmeister i same i 2013, i 2013 vann han også VM-gullet i lag-sprinten saman med Aleksej Petukhov.
Karriere
Krjukov debuterte i verdscupen i langrenn 25. november 2006, og hans beste individuelle verdscup-plasseringar er seks tredjeplassar i sprintlangrenn i tida desember 2009 til desember 2012.
Saman med Andrej Parfjonov gjekk Krjukov Russland inn til fjerdeplass i lag-sprinten i ski-VM 2009 i Liberec. 17. februar 2010 vann Krjukov langrennssprinten under vinterleikane i Vancouver, landsmannen Aleksandr Panzjinskij sikra russisk dobbeltsiger føre norske Petter Northug på bronseplass. I 2011 gjekk Panzjinskij og Krjukov inn til bronsemedalje på lag-sprinten under verdsmeisterskapen på ski i Holmenkollen og Oslo. Under VM i Val di Fiemme 2013 vann Krjukov VM-gull både på den individuelle sprinten og på lag-sprinten/sprintstafetten. I sprinten spurtslo han Petter Northug som fekk sølv, medan han på lag-sprinten delte VM-tittelen med Aleksej Petukhov. Krjukov var ankermann på Russlands lag, slik han var i ski-VM 20111.
Lac du Grand Désert
Lac du Grand Désert er ein innsjø i kantonen Valais i Sveits. Han ligg 2642 moh og får vatn frå Grand Désertbreen.
Marit Aakre Tennø
Marit Aakre Tennø er ein norsk filmvitar, og frå 2013 til 2016 leiar i Noregs Mållag. Tennø har vore dagleg leiar i Kringkastingsringen, og har vore prosjektleiar for tilflyttingsprosjektet i Jostedalen. Frå 2012 arbeidde ho som norskfagkonsulent i Noregs Mållag.
Arc av Neil Young
Arc er ei samling av feedback, gitarstøy og vokalfragment som vart innspelt under forskjellige konsertar i 1991 med Neil Young og Crazy Horse. Opphavleg vart plata gjeven ut i lag med Weld i ein spesiell trippel-CD kalla Arc-Weld. Arc har ingen likskap til musikken til Sonic Youth, som var eit av oppvarmingsbanda på turneen.
I følgje eit intervju med Steve Martin frå Agnostic Front som stod i desember 1991-utgåva av magasinet Pulse! kom Arc til ut frå ein film som Young laga, som bestod av byrjingar og sluttar på forskjellige songar frå ein turne i Europa på midten av 1980-åra. Young synte videoen til Thurston Moore i Sonic Youth, som driv med avantgardmusikk, og han foreslo å lage eit heilt album på liknande vis. Young plasserte eit videokamera på forsterkaren sin under turneen i 1991 og tok opp byrjingane og sluttane på forskjellige songar, og dette vart klipt saman til eit einaste langt spor på Arc.
Marcella Detroit
Marcella Detroit, også kjend som Marcy Levy, er ein amerikansk vokalist, gitarist og låtskrivar. Ho var medlåtskrivar på hitten til Eric Clapton frå 1977, «Lay Down Sally» og ho gav ut debutalbumet sitt, Marcella i 1982. Ho var med i Shakespears Sister i 1988 i lag med den tidlegare Bananarama-medlemmen Siobhan Fahey. Dei to første albuma deira, Sacred Heart (1989) og Hormonally Yours (1992), nådde begge topp 10 på UK Albums Chart. Detroit song solovokal på den største hitten deira, «Stay», som låg åtte veker på toppen av UK Singles Chart i 1992. Detroit slutta i bandet i 193 og fekk ein hit i Storbritannia med «I Believe» i 1994. Ho skipa The Marcy Levy Band i 2002, og kom på tredjeplassen i ITV-serien Popstar to Operastar i 2010.
Crni Kamen
Crni Kamen (serbisk og makedonsk Црни Камен, albansk Guri i Zi) er ein fjelltopp i Šarfjella i Kosovo og Republikken Makedonia. Crni Kamen er 2536 meter over havet på det høgaste. Skistaden Brezovica ligg nær toppen.
The Beast Is Back
The Beast Is Back er det sjuande studioalbumet til det amerikanske rockebandet Blue Cheer, gjeve ut i 1984, 13 år etter det førre albumet deira, Oh! Pleasant Hope (1971). Det inneheld nyinnspelte versjonar av nokre av dei mest populære låtane deira frå stordomstida på slutten av 1960-åra, og dessutan nytt materiale. På albumet medverkar grunnleggjarane Dickie Peterson og Paul Whaley. Originalgitaristen Leigh Stephens deltok ikkje i gjenforeininga.
The Beast Is Back har vorte gitt ut med tre ulike albumomslag.
Fylkesveg 663 i Vest-Agder
Fylkesveg 663 i Vest-Agder går mellom Hananger og Grimsby i Farsund kommune. Vegen er 2,8 km lang.
Paul Brady
Paul Joseph Brady er ein irsk songar-låtskrivar, som har arbeidd både innan folk og pop. Han vart interessert i ei rekkje musikkartar frå tidleg alder. Han samarbeidde først med fleire store band, før han starta sin eigen solokarriere.
Han vart først populær då han spelte i ein duo med Andy Irvine og seinare med Tommy Peoples og Matt Molloy, som spelte irsk folkemusikk, før han la over til ein meir rockeinspirert stil med skarpe, politiske tekstar. Somme av dei mest populære songane hans er «Crazy Dreams», «Nothing but the Same Old Story», «The Island», «Night Hunting», «Steel Claw» og «Paradise is Here».
Mabu'im
Mabu'im (hebraisk skrift מַבּוּעִים, tyder Kjelder) er ein fellesbusetnad sør i Israel. Han ligg i nordaust for Netivot og høyrer til Merhavim regionale kommune. I 2007 var folketalet 1 100.
Ludvig G. Braathen
Ludvig Gustav Braathen var ein norsk skipsreiar og grunnleggjar av flyselskapet Braathens S:A:F:E.
Mabu'im
Landsbyen vart grunnlagd i 1958 som eit landsbysenter for lokale moshavar. I 1990-åra voks han raskt då han tok i mot mange nye immigrantar. Namnet kjem frå Jesaja 35:7; "Glødande sand blir til innsjø, det tørste land til kjelder med vatn. Sjakalars buplass blir ein kvilestad der graset gror mellom røyr og siv."
Ludvig G. Braathen
Skip eigde av Ludvig G. Braathen
Tankskip:
Recanati
Recanati vart grunnlagd rundt 1150, der det allereie fanst tre borger. I 1290 kunngjorde byen seg som sjølvstendig republikk, men vart etter nokre tiår underlagt pavestolen. På 1400-talet var byen åstad for ein stor marknad. Napoleon Bonaparte sin hær erorbra byen i mars 1798. Sidan 1860 har Recanati vore del av staten Italia.
Både songaren Beniamino Gigli og poeten Giacomo Leopardi vart fødde i Recanati.
Etang Grenon
Etang Grenon eller Lac Grenon er ein innsjø i Montana i kantonen Valais i Sveits. Han ligg 1497 meter over havet og har eit overflateareal på 3.5 ha.
Tung maskin
Tung maskin er eit omgrep nytta om store maskinar som anleggsmaskinar, landbruksmaskinar, kommunalmaskinar, kraner, jarnbanemateriell, og så vidare. For godstransport på veg, med vogntog, nyttar ein ofte omgrepet tungtransport.
Jørgen Pedersen
Jørgen Julius Pedersen var ein fiskar, garvar, næringsdrivar og stortingsmann frå Kvæfjord i Troms. Han var medlem av Venstre.
Pedersen var i 1889 med å stifte ungdomsforeininga til partiet Venstre i Tromsø amt. Mange år seinare var han leiar for Venstre i stortingsvalkrinsen Trondenes. Frå 1910 til 1915 var han krinsen Trondenes sin representant på Stortinget. I den fyrste valbolken var han medlem av kyrkjekomiteen, i den andre sekretær av same komite, samt medlem av Valkomiteen. Han vart også vald til stortingsmann hausten 1918 og møtte på Stortinget på nyåret 1919, men valet vart forkasta. Ved omvalet vart Christian Rud vald frå krinsen.
Anita Włodarczyk
Anita Włodarczyk er ein polsk friidrettsutøvar frå Rawicz som tevlar i sleggjekasting. Etter at russiske utøvarar har fått annullert ei rekke prestasjonar, står Włodarczyk som vinnar av fire VM-gull, like mange EM-gull og tre OL-gull i øvinga, oppnådd i perioden 2009-11. Ho har sett ei rad verdskordar i sleggjekast, den siste frå 2016 er på 82,98 meter.
Aktiv
Włodarczyks fyrste internasjonale meisterskapsfinale fann stad under Sommar-OL 2008 i Beijing, der ho vart nummer 6 med eit bestekast på 71,56 m. Same sesongen kom ho på tredjeplass i IAAF World Athletics-finalen i Stuttgart med 70,97 m. I VM i friidrett 2009 i Berlin sikra ho seg gullmedaljen då ho sette verdsrekord med 77,96 meter i den andre omgangen. Då sleggja landa, sprang ho jublande mot publikum. I gledesrusen forstua ho ein fot og kunne ikkje halde fram å kaste i resten av tevlinga.
I 2012 vann Włodarczyk øvinga i Helsinki-EM og ho vart nummer to i London-OL. Året etter vart ho nummer 2 også i Moskva-VM, som i London slått av Tatjana Lysenko. År 2016 vart det i russiske Lysenko sine prøver frå London 2012 funne prov på dopingstoff, noko som gjorde at ho vart frådømt begge gullmedaljane. Midt i august 2014 vann Włodarczyk EM-gull i Zürich, 14 dagar seinare forbetra ho verdsrekorden til 79,58 m ved eit stemne i Berlin.
Sommaren 2015 flytta Włodarczyk fyrst rekorden til 79,83 m, for så å smekke til med 81,08 meter den 1. august i Władysławowo. Sigersrekka i meisterskap heldt fram i VM 2015, EM 2016 og OL 2016. I sleggjefinalen ved sommarleikane i Rio de Janeiro sette ho elles verdsrekord med 82,29 meter. Vel heimkomen frå Brasil presterte ho, i Warszawa 28. august 2016, sitt livs beste kast, 82,98 meter er framleis verdsrekord (2022).
Høyrsle
Høyrsel eller høyrsle er ein sans som går ut på å oppfatta lydbølgjer ved hjelp av eit organ som øyret. I virveldyr som mennesket høyrer ein hovudsakleg ved at øyret fangar opp vibrasjonar og omformar dei til nerveimpulsar som så blir oppfatta av hjernen.
Anton Martin Omholt
Anton Martin Knutsen Omholt var ein lærar, klokkar og stortingsmann frå Ytre Sandsvær i Buskerud. Han representerte partiet Venstre.
Omholt var son til ein gardbrukar. Sjølv vart han seminarist frå Asker i 1874, og var i åra 1876-84 lærar ved amtsskulen i Akershus. I 1884 fekk han stilling som lærar og kyrkjesongar i Efteløt i Sandsvær.
Frå 1887 var Omholt medlem av heradsstyret i Sandsvær, han var varaordførar 1898-1902 og ordførar frå 1902. Då kommunen vart delt frå 1908, var han ordførar i Ytre Sandsvær til 1910. I 1906 vart han medlem av amtsskulestyret, formann frå 1909. Han var dessutan forlikskommissær.
Fylkesveg 664 i Vest-Agder
Fylkesveg 664 i Vest-Agder går mellom Lunde og Loshavn i Farsund kommune. Vegen er 4,1 km lang.
Dafne Schippers
Dafne Schippers er ein nederlandsk friidrettsutøvar frå Utrecht som har tevla internasjonalt i sjukamp, sprint og lengdehopp. Ho vann både 100 og 200 meter i EM i friidrett 2014, og sikra seg bronsemedaljen i sjukamp under VM i friidrett 2013.
Rekordar
Schippers sine personlege rekordar er: Alle rekordane er frå 2014-sesongen.
Dan Ar Braz
Dan Ar Braz, eignetleg Daniel Le Bras, er ein fransk (bretonsk) gitarist og grunnleggjar av Héritage des Celtes.
I 1967, då han deltok på eit restaurantkurs i Benodet møtte han Alan Stivell, som inviterte han med seg i gruppa si. Alan Stivell og musikarane hans spelte bretonsk, skotsk og irsk musikk. Etter ein suksessrik turne i Frankrike i 1972 reiste dei kring i Europa, Nord-Amerika og Australia. Daniel Le Bras endra namn til Dan Ar Bras for å syne at han høyrte til bretonsk kultur og ikkje den franske.
I 1972 danna han si eiga gruppa kalla Mor. Etter eitt album spelte han inn eit soloalbum med irsk musikk. I 1976 flytte han til England og vart med i Fairport Convention. Han endra namn igjen, denne gongen til Dan Ar Braz. I om lag eitt år spelte han konsertar med Fairport, men spelte ikkje inn studioalbum med dei. Han reiste attende til Bretagne og spelte inn tre soloalbum på tre år, alle med keltisk musikk. Han song på fransk og engelsk.
I 1980-åra spelte han mykje akustisk musikk, og vart så med i ein bluesrocktrio. Mellom 1984 og 1987 turnerte han i USA mange gonger. Musikken hans på denne tida vart skildra som New Age.
L'Héritage des Celtes
Den største augneblinken til Dan Ar Braz kom i 1992 då arrangøren av Festival de Cornouaille i Quimper bad han om å skape eit show der han blanda tradisjonell musikk med moderne stilar. Dan hadde mange kontraktar i Storbritannia, Frankrike og Amerika og leverte over all forventning. Donal Lunny kom frå Irland, Karen Matheson frå Skottland, Elaine Morgan frå Wales og Bagad Kemper (sekkepiper) og Alan Stivell frå Bretagne. I alt var 75 musikarar involvert. Gruppa, kalla L'Héritage des Celtes, spelte på Quimper-festivalen i juli 1993 og så i Rennes i 1994. Eit populært album gjenskapte showet. Det selde 100 000 eksemplar i ti land. Eit konsertalbum følgde. Dei var så kjende i Frankrike at dei i 1996 representerte Frankrike i Eurovision Song Contest 1996. Dei spelte inn eit nytt album i 1997, Finisterres som igjen selde 100 000. I 1998 vann dei pris i Frankrike for beste tradisjonelle musikkalbum.
I nyare år har Dan Ar Braz gått attende til soloprosjekta sine.
Elliot Ingber
Elliot Ingber er ein amerikansk gitarist. I 1966 var han med på å starte Frank Zappa sitt Mothers of Invention og vart med på debutalbumet Freak Out! Etter at han fekk sparken Frank Zappa, hjelpte Ingber å danne Fraternity of Man, som gav ut to album. Han vart sidan med i Captain Beefheart's Magic Band der han fekk scenenamnet Winged Eel Fingerling av Beefheart. I 1995 vart Ingber igjen med i Fraternity of Man med den originale vokalisten Lawrence «Stash» Wagner for å spele inn eit tredje album på Malibu Records.
Kate Taylor
Kate Taylor er ein USA-amerikansk songar-låtskrivar, opphavleg frå Boston i Massachusetts. Ho er den yngre (og einaste) systera til den kjende visesongaren James Taylor.
Taylor skipa det første bandet sitt då ho var 15 år gammal og fekk den første plateavtalen med Atlantic Records fire år seinare. Produsert av manageren hennar på den tida, Peter Asher, gav ho ut debutalbumet Sister Kate i 1971. Det andre albumet hennar, det sjølvoppkalla Kate Taylor frå 178, vart produsert av broren James og Lew Hahn for Columbia Records.
Vestli
Vestli er eit strøk i Oslo. Det ligg mellom anna oppå ein underjordisk T-banestasjon - Vestli stasjon. Det grenser mot Gjelleråsen i aust.
Området blei bygd ut med terrasseblokker og rekkjehus i 1967–74.
Næringsliv og transport t
På Stovner ligg òg Vestlitorget forretningssenter.
T-banestasjonen er endestasjon på Grorudbanen.
Fylkesveg 665 i Vest-Agder
Fylkesveg 665 i Vest-Agder går mellom Eikvåg og Grønnslettvika i Farsund kommune. Vegen er 904 meter lang.
Griessee
Griessee er ein innsjø i Valais i Sveits. Reservoaret ligg i kommunen Ulrichen og har tilkomst med veg frå Nufenenpasset. Innsjøen får vatn frå Griesbreen. Han har eit overflateareal på 55.5 ha.
Gravitasjondemninga Gries stod ferdig i 1965.
Dečanifjellet
Dečani (albansk Mali i Deçanit) er eit fjell vest i Kosovo i Prokletijefjella med ei høgd på 2200 meter over havet. Fjellet og landsbyen Dečani som ligg i nærleiken har same namn. Dečanifjellet og det nærliggande Đeravica er synleg frå Radoniqsjøen.
Verdscupen i alpine greiner 1979/Kvinner
Verdscupen i alpine greiner for kvinner i 1979-sesongen tok til 9. desember 1978 i Piancavallo i Italia og vart avslutta 20. mars 1979 i Furano i Japan. Turneringa omfatta 22 renn og 26 tevlingar. Tevlingane fordelte seg på 8 slalåmrenn, 7 storslalåmrenn, 7 utforrenn og 4 kombinasjonstevlingar, dei siste baserte på allereie avvikla enkeltrenn.
Annemarie Moser-Pröll frå Austerrike kneip FIS-premien som beste poengplukkar i verdscuptevlingane framom Hanni Wenzel frå Liechtenstein. Irene Epple frå Vest-Tyskland vart nummer tre.
Eshel HaNasi
Eshel HaNasi (hebraisk skrift אֵשֶׁל הַנָּשִׂיא, tyder Presidentens tamarisk) er ein fellesbusetnad og ungdomslandsby sør i Israel. Han ligg mellom Beersheba og Ofakim og høyrer til Merhavim regionale kommune. I 2006 hadde han 289 innbyggjarar.
Det vart grunnlagd ein skule på staden i 1951, og denne tok namn frå tamarisktrea som voks i regionen, og frå tittelen til presidentar i Israel, til ære for den første presidenten, Chaim Weizmann.
Året etter vart det starta ein jordbruksskule og det vart grunnlagd ein ungdomslandsby på staden, med namn frå den første skulen. I dag er dette ein kostskule og vidaregåande skule med kring 1 500 elevar frå 7. til 12. klasse.
Bruach na Frìthe
Bruach na Frìthe er ein av dei høgaste toppane i Black Cuillin på Isle of Skye i Skottland. Fjella består av gabbro, som høver seg godt til fjellklatring. Fjellet har ei høgd på 958 meter over havet og har status som munro.
Kenny Passarelli
Kenny Passarelli er ein USA-amerikansk bassist. Passarelli var opphavleg medlem av Barnstorm, og var medlåtskrivar på hitten deira «Rocky Mountain Way».
Fylkesveg 666 i Vest-Agder
Fylkesveg 666 i Vest-Agder går mellom Vatsend og Havik i Farsund kommune. Vegen er 7,4 km lang.
Jon Zazula
Jonathan Zazula, òg kjend som Jonny Z, var ein amerikansk leiar i musikkbransjen som var eigar av platebutikken Rock'n Roll Heaven i New Jersey og grunnla plateselskapet Megaforce Records. Platebutikken til Zazula i East Brunswick i New Jersey gjorde han til ein sentral person i metalmiljøet på austkysten, og han spelte jamleg demoband som han fekk tilsendt gjennom undergrunnsnettverket sitt for bandhandel, som inkluderte folk som Brian Slagel frå Metal Blade Records, Ron Quintana (redaktør for magasinet Metal Mania) og produsenten Mark Whitaker. Han var òg mentor for radioprofilen Eddie Trunk.
Brown Clee Hill
Brown Clee Hill ligg 8 km nord for Titterstone Clee Hill.
Nærliggande byar er Ludlow, Cleobury Mortimer, Church Stretton, Broseley, Bridgnorth og Much Wenlock.
Det vart bygd fleire åsfort frå jernalderen rundt Clee Hills. Nordy Bank er den siste intakte av tre åsfort på Brown Clee. Dei andre to er gått tapt på grunn av steinbryting.
Melodi Grand Prix 2007
Melodi Grand Prix 2007 var den 45. utgåva av Melodi Grand Prix, Noregs nasjonale uttaking til Eurovision Song Contest. 18 songar deltok i tre delfinalar og Siste sjanse. Av desse kom åtte til finalen 10. februar 2007 i Oslo Spektrum i Oslo. Vinnarlåten blei «Ven a bailar conmigo», framført av Guri Schanke og skriven av Thomas G:son. Guri Schanke representerte Noreg i Eurovision Song Contest 2007 i Helsingfors. Der kom ho på 18. plass i semifinalen og kvalifiserte seg ikkje til finalen. Dette var første gong sidan 2002 at Noreg ikkje deltok i ein Eurovision-finale.
Sendingane
NRK fortsette med turnékonseptet frå 2006, men flytta delfinalane frå fredagar til laurdagar. Igjen var det tre delfinalar med seks låtar i kvar. Dei to beste frå kvar delfinale gjekk rett til finalen i Oslo Spektrum laurdag 10. februar, medan tredje- og fjerdeplassane fekk ein ny moglegheit i Siste sjanse. Dei to siste i kvar delfinale var ute av tevlinga. I Siste sjanse gjekk dei to beste melodiane vidare, så det til saman blei åtte songar i finalen.
Fleire byar og tettstader melde seg på i konkurransen om å få ein av delfinalane til seg. Til slutt blei Alta, Bodø og Stokke vald til delfinalestader. Alta og Bodø hadde òg hatt delfinalar året før. Stian Barsnes-Simonsen og Synnøve Svabø var programleiarar for alle sendingane. Per Sundnes rapporterte frå artistane sitt green room undervegs i sendingane. Dei tre delfinalane blei haldne i Finnmarkshallen i Alta, Nordlandshallen i Bodø og Brunstad Conference Center i Stokke. Siste sjanse og finalen gjekk av stabelen i Oslo Spektrum.
Totalt kom det inn 464 bidrag til NRKs opne konkurranse, og NRK plukka ut 14 av dei til delfinalane. I tillegg inviterte NRK fleire komponistar til å levere inn spesialskrivne bidrag til tevlinga.
Fleire kjende artistar deltok i tevlinga dette året. Trine Rein var attende, i tillegg deltok dancegruppa Infinity, dansebandartisten Jenny Jenssen, soulartisten Torhild Sivertsen, den tidlegare barnestjerna Jannicke Abrahamsen og skodespelar Guri Schanke som hadde blitt nummer to i TV 2s Skal vi danse året før.